Едно допълнение. Масивът представлява колекция от елементи. Елементите могат да бъдат текст или число. Всеки масив се дефинира с размер и измерение.
Например в Excel: Когато елементите на масива (данните) са разположени в една колона или на един ред, това е едномерен масив - има едно измерение: една колона или един ред. Размерът се определя от броя елементи (единични клетки) в масива - 10 реда в 1 колона или 5 колони на един ред. Пример за двумерен масив е таблицата в Excel , която има 2 измерения - колко реда и колко колони. Когато добавим и името на работния лист, се получава 3-мерен масив: брой редове, брой колони и брой работни листове. Ако включим и името на работния файл, масивът става 4-мерен и т.н. Ако надзърнем в дебрите на VBA, максималното измерение за масива е 32 (признавам, това дори не мога да си го представя!), а в някои обектно-ориентирани езици за програмиране дори няма ограничение за размера на масива.
В Excel използват формули и функции за изчисления с масиви, като за тях вместо Enter, използваме клавиши CSE - Control+Shift+Enter, т.нар. CSE-формули.
Пример: CSE-формула. Имаме продажби за март и април. Искаме да намерим максималното нарастване (максималната разлика на продадените продукти за двата месеца)
![](upload.aula.bg/screenshot39cbe5e-1605ad049.jpg)
Пример: CSE-функция Transpose.
![](upload.aula.bg/screenshot3b260ce-ed85798.jpg)